Document ID: /roh_data/filtered/fineweb-2-filterrobots_roh.jsonl.gz/69943

Uschia duai vegnir impedì che cumbattants da l'exteriur giajan en Siria u en l'Irac.
Ils stadis commembers dal cussegl d'Europa sajan sa cunvegnids a mesiras per simplifitgar la tschertga dals cumbattants e da lur persecuziun penala. Quai ha ditg il secretari general dal cussegl, Thorbjörn Jagland, suenter l'inscunter a Brüssel.
La cunvegna sto uss anc vegnir ratifitgada dals singuls stadis commembers, tranter auter dals stadis da l'UE, da la Tirchia e da la Russia.
RR Novitads 08:00